Ehdotus: neuvoston päätös vaatimuksenmukaisuuden arvioinnin vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen mukaisesti perustetun sekakomitean työjärjestyksensä hyväksymispäätöstä koskevasta yhteisön kannasta /* KOM/2001/0739 lopull. */





Ehdotus: NEUVOSTON PÄÄTÖS vaatimuksenmukaisuuden arvioinnin vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen mukaisesti perustetun sekakomitean työjärjestyksensä hyväksymispäätöstä koskevasta yhteisön kannasta (komission esittämä) PERUSTELUT 1. Taustaa Vaatimuksenmukaisuuden arvioinnin vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen, jäljempänä 'sopimus', 14 artiklan 1 kohdan mukaisesti perustetaan sekakomitea. Sopimuksen 14 artiklan 3 kohdassa säädetään, että sekakomitea vahvistaa oman työjärjestyksensä. Sopimuksen tekemisestä tehdyn neuvoston päätöksen 1999/78/EY [1] 3 artiklan 3 kohdan mukaisesti neuvosto määrittelee määräenemmistöllä komission ehdotuksesta sekakomitean työjärjestyksensä hyväksymispäätöstä koskevan yhteisön kannan. [1] EYVL L 31, 4.2.1999, s. 1. 2. Työjärjestys Työjärjestyksessä määrätään sekakomitean toiminnan yksityiskohtaiset toimintatavat. Näihin kuuluvat muun muassa seuraavat: - Sekakomitean järjestäytyminen puheenjohtajuuden osalta (1 artikla), säännöllisin väliajoin järjestettävät kokoukset ja niiden valmistelu (2 artikla), kokousten esityslistaluonnosten laatiminen ja niistä sopiminen (4 artikla) ja kokousten yhteiset pöytäkirjat (5 artikla). - Sekakomitean päätösten tekemistä koskevista menettelytavoista päättäminen (6 artikla). Näitä sovelletaan erityisesti sopimuksen 7 artiklassa tarkoitettuun alakohtaisissa liitteissä olevaan vaatimustenmukaisuuden arviointilaitosten määrittelyyn ja luettelointiin. - Sen toteaminen, että sekakomitean kokoukset eivät ole julkisia ja että sopimuksen 17 artiklan luottamuksellisuusvaatimusta sovelletaan vaihdettuihin asiakirjoihin ja kokouksiin kutsuttuihin henkilöihin, jotka eivät ole sopimuspuolten viranhaltijoita. 3. Rahoitusvaikutukset ja yrityksille aiheutuvat vaikutukset Tällä ehdotuksella ei ole vaikutusta yhteisön talousarvioon tai pieniin ja keskisuuriin yrityksiin. 4. Päätelmät Edellä esitettyjen syiden perusteella komissio ehdottaa, että neuvosto tekee päätöksen sopimuksen mukaisesti perustetun sekakomitean työjärjestyksensä hyväksymispäätöstä koskevasta yhteisön kannasta. Ehdotus: NEUVOSTON PÄÄTÖS vaatimuksenmukaisuuden arvioinnin vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen mukaisesti perustetun sekakomitean työjärjestyksensä hyväksymispäätöstä koskevasta yhteisön kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen, jäljempänä 'sopimus', tekemisestä 22 päivänä kesäkuuta 1998 tehdyn neuvoston päätöksen 1999/78/EY [2] ja erityisesti sen 3 artiklan 3 kohdan, [2] EYVL L 31, 4.2.1999, s. 1. ottaa huomioon komission ehdotuksen [3], [3] EYVL C, ..., ...., s. . sekä katsoo seuraavaa: 1) Sopimuksen 14 artiklan 3 kohdassa säädetään, että sopimuksen mukaisesti perustettu sekakomitea vahvistaa oman työjärjestyksensä. 2) Tällaista päätöstä varten olisi määriteltävä yhteisön kanta, ON PÄÄTTÄNYT SEURAAVAA: 1 artikla Vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen 14 artiklan mukaisesti perustetun sekakomitean työjärjestyksensä hyväksymispäätöstä koskeva Euroopan yhteisön kanta perustuu tämän päätöksen liitteessä olevaan sekakomitean päätösluonnokseen. Ennen kuin sekakomitea tekee päätöksen, teknisistä tai sanamuotoa koskevista muutoksista voidaan sopia ilman neuvoston uutta päätöstä. 2 artikla Sekakomitean päätös julkaistaan Euroopan yhteisöjen virallisessa lehdessä sen tekemisen jälkeen. Tehty Brysselissä Neuvoston puolesta Puheenjohtaja LIITE Luonnos Vastavuoroisesta tunnustamisesta tehdyn Euroopan yhteisön ja Amerikan yhdysvaltojen sopimuksen mukaisesti perustetun sekakomitean päätös N:o xx/2001 sekakomitean työjärjestyksestä SEKAKOMITEA, joka ottaa huomioon vastavuoroisesta tunnustamisesta Euroopan yhteisön ja Amerikan yhdysvaltojen välillä tehdyn sopimuksen ja erityisesti sen 14 artiklan sekä katsoo seuraavaa: sopimuksen 14 artiklan 3 kohdan mukaan sekakomitea vahvistaa oman työjärjestyksensä, ON PÄÄTTÄNYT SEURAAVAA: 1. Hyväksytään sekakomitean työjärjestys sellaisena kuin se esitetään tämän päätöksen liitteessä. 2. Tämän kahtena kappaleena laaditun päätöksen allekirjoittavat sekakomitean edustajat, jotka on valtuutettu toimimaan sopimuspuolten puolesta sopimusta muutettaessa. Päätös tulee voimaan myöhemmin kirjoitetun allekirjoituksen kirjoittamispäivästä. Allekirjoitettu Washington D.C.:ssa [pvm] Allekirjoitettu Brysselissä [pvm] Amerikan yhdysvaltojen puolesta Euroopan yhteisön puolesta Työjärjestys vastavuoroisesta tunnustamisesta tehdyn Euroopan yhteisön ja Amerikan yhdysvaltojen sopimuksen mukaisesti perustettua sekakomiteaa varten 1 artikla Puheenjohtajuus Euroopan yhteisön edustaja ja Yhdysvaltojen edustaja toimivat yhdessä sekakomitean puheenjohtajina. 2 artikla Kokoukset 1. Sekakomitea kokoontuu säännöllisin väliajoin vähintään kerran vuodessa yhteisesti sovittavana ajankohtana. Jos toinen sopimuspuoli pitää lisäkokouksia välttämättömänä, toinen sopimuspuoli mukautuu kokouksen järjestämistä koskevaan pyyntöön mahdollisuuksien mukaan. 2. Sopimuspuolet vuorottelevat kokouksen järjestäjinä, ellei toisin sovita. Kokoukset voidaan järjestää tele- ja videoneuvotteluina sopimuspuolten suostumuksella. 3. Puheenjohtajat kutsuvat sekakomitean kokoukset koolle. 4. Puheenjohtajat vahvistavat kokouksen päivämäärän ja toimittavat toisilleen tarvittavat asiakirjat kokouksen valmistelun kannalta riittävän aikaisin eli kolme viikkoa ennen kokousta, jos mahdollista. 5. Kokouksen järjestävä sopimuspuoli huolehtii logistisista järjestelyistä. Tele- tai videoneuvotteluina koolle kutsutut kokoukset järjestää kokousta pyytänyt puheenjohtaja. 3 artikla Valtuuskunnat Sopimuspuolet ilmoittavat toisilleen valtuuskuntiensa suunnitellun kokoonpanon viimeistään viikkoa ennen kokousta. 4 artikla Kokousten esityslista 1. Puheenjohtajat laativat kutakin kokousta varten alustavan esityslistan viimeistään 14 päivää ennen kokousta. Alustavassa esityslistassa mainitaan asiat, joiden sisällyttämistä esityslistalle koskevan pyynnön jompikumpi puheenjohtaja on saanut viimeistään 14 päivää ennen kokousta. 2. Kumpikin sopimuspuoli voi toisen sopimuspuolen suostumuksella lisätä asioita alustavalle esityslistalle milloin tahansa ennen kokousta. Asioiden lisäämistä alustavalle esityslistalle koskevat pyynnöt on esitettävä kirjallisena, jos mahdollista, ja ne on otettava huomioon mahdollisuuksien mukaan. 3. Puheenjohtajat hyväksyvät lopullisen esityslistan kunkin kokouksen alussa. Sopimuspuolten suostumuksella esityslistalle voidaan lisätä alustavan esityslistan ulkopuolelta jokin asia, joka on otettava huomioon mahdollisuuksien mukaan. 5 artikla Kokouspöytäkirjat 1. Kokouksen isäntänä toiminut puheenjohtaja laatii luonnoksen pöytäkirjaksi mahdollisimman pian. 2. Pöytäkirjassa olisi yleensä ilmoitettava kustakin esityslistan kohdasta a) sekakomitealle toimitetut dokumentit b) lausunnot, joiden mukaan ottamista sopimuspuoli on pyytänyt, ja c) tietystä asiasta tehdyt päätökset ja sitä koskevat päätelmät. 3. Pöytäkirjassa on myös ilmoitettava kummankin kokoukseen osallistuneen valtuuskunnan jäsenet sekä kunkin jäsenen edustama ministeriö tai virasto. 4. Sekakomitea hyväksyy pöytäkirjan seuraavassa kokouksessaan. 6 artikla Sekakomitean päätökset 1. Sekakomitea tekee päätökset yksimielisesti. 2. Sekakomitea voi tehdä päätöksiä kirjallista menettelyä noudattaen sekakomitean virallisten kokousten ulkopuolella. 3. Komitean päätökset nimetään "päätöksiksi", ja tämän maininnan jälkeen ilmoitetaan juokseva numero ja aiheen kuvaus. Lisäksi on ilmoitettava päätöksen voimaantulopäivä. Päätösten allekirjoittajia ovat sopimuspuolten puolesta toimimaan valtuutetut sekakomitean edustajat. Päätökset laaditaan kahtena kappaleena, jotka kummatkin ovat yhtä todistusvoimaisia. 4. Päätökset, jotka koskevat vaatimustenmukaisuutta arvioivan elimen nimittämistä ja sisällyttämistä luetteloon, on tehtävä kirjallista menettelyä noudattaen. Tätä tarkoitusta varten sovelletaan seuraavia menettelyjä sopimuksen 7 artiklan mukaisesti rajoittamatta kuitenkaan sopimuksen alakohtaisen liitteen määräysten soveltamista: a) Sopimuspuoli toimittaa toiselle sopimuspuolelle kirjallisena ehdotuksensa luonnoksena sekakomitean päätökseksi, jolla muutetaan alakohtaista liitettä niin, että siihen sisällytetään yksi tai useampi vaatimustenmukaisuutta arvioiva elin (päätöksen malli liitteenä), sekä mahdolliset ehdotusta tukevat asiakirjat. Ehdotuksen vastaanottava sopimuspuoli ilmoittaa kirjallisesti päivän, jona se on vastaanottanut ehdotuksen. Vastaanottava sopimuspuoli ilmoittaa kirjallisesti, hyväksyykö se ehdotuksen, 60 päivän kuluessa ehdotuksen vastaanottamisesta. b) Jos ehdotuksen vastaanottava sopimuspuoli tarvitsee lisätietoja, sen on ilmoitettava kirjallisesti, mitä tietoja se tarvitsee ja mistä syystä. Lisätietojen pyytäminen keskeyttää 60 päivän määräajan kulumisen, joka jatkuu taas sen jälkeen, kun kyseiset lisätiedot on vastaanotettu, ellei sopimuspuoli ole pyytänyt kirjallisesti 30 päivän lisäaikaa lisätietojen tarkastamista varten. c) Jos ehdotuksen vastaanottava sopimuspuoli hyväksyy ehdotuksen, se allekirjoittaa ja päivää sekakomitean päätöksen ja toimittaa sen toiselle sopimuspuolelle. Ehdotetun yhden tai useamman vaatimustenmukaisuutta arvioivan elimen lisääminen luetteloon tulee voimaan sekakomitean päätöksessä ilmoitettuna päivänä. d) Jos ehdotuksen vastaanottanut sopimuspuoli ei ilmoita hyväksymisestään 60 päivän määräajan kuluessa eikä ole pyytänyt 30 päivän lisäaikaa, asia siirretään sekakomitean käsiteltäväksi. e) Jos sopimuspuoli kiistää ehdotetun vaatimustenmukaisuutta arvioivan elimen teknisen pätevyyden tai vaatimustenmukaisuuden, elintä ei merkitä sovellettavaan alakohtaiseen liitteeseen. Sekakomitea voi päättää, että vaatimustenmukaisuutta arvioiva elin on tarkastettava. Tarkastuksen suorittaa sopivana ajankohtana se sopimuspuoli, jonka alueella kyseinen elin sijaitsee, mutta perustelluissa tapauksissa sen voivat suorittaa myös sopimuspuolet yhdessä. Kun tarkastus on suoritettu, vaatimustenmukaisuutta arvioivan elimen merkitsemistä alakohtaiseen liitteeseen koskeva pyyntö voidaan toimittaa uudelleen tämän työjärjestyksen mukaisesti. f) Jos sopimuspuoli tai asianomainen vaatimustenmukaisuutta arvioiva elin vastustaa tarkastusta, kyseistä elintä ei merkitä sovellettavaan alakohtaiseen liitteeseen. Sopimuspuoli voi kuitenkin toimittaa myöhemmin uusiin todisteisiin perustuvan ehdotuksen kyseisen vaatimustenmukaisuutta arvioivan elimen merkitsemiseksi luetteloon. 5. Päätöksiin, jotka koskevat alakohtaisessa liitteessä mainitun vaatimustenmukaisuutta arvioivan elimen poistamista väliaikaisesti luettelosta, sovelletaan sopimuksen 8 artiklassa tarkoitettuja menettelyjä. Sekakomitea saattaa tämän väliaikaisen luettelosta poistamisen voimaan kirjallista menettelyä noudattaen tekemällään päätöksellä 3 kohdan mukaisesti. 6. Päätöksiin, jotka koskevat alakohtaisessa liitteessä mainitun vaatimustenmukaisuutta arvioivan elimen poistamista luettelosta, sovelletaan sopimuksen 9 artiklassa tarkoitettuja menettelyjä. Sekakomitea saattaa tämän luettelosta poistamisen voimaan kirjallista menettelyä noudattaen tekemällään päätöksellä 3 kohdan mukaisesti. 7 artikla Sekakomitea ja alakohtaiset sekakomiteat Alakohtaiset sekakomiteat tiedottavat asioista sekakomitealle ja raportoivat tälle työstään, keskusteluistaan ja päätelmistään, jotka liittyvät alakohtaisten liitteiden täytäntöönpanoon. Sekakomitean kumpikin osapuoli huolehtii siitä, että sen edustajat alakohtaisissa sekakomiteoissa saavat perusteelliset tiedot kysymyksistä, joista sekakomiteassa on keskusteltu, ja sen vahvistamista kannoista. Sekakomitea voi siirtää alakohtaisille sekakomiteoille erityistehtäviä. 8 artikla Asiantuntijoiden kuuleminen Komitea voi kuulla molempien sopimuspuolten suostumuksella asiantuntijoita erityisissä kysymyksissä. 9 artikla Menot 1. Kumpikin sopimuspuoli vastaa sille osallistumisesta sekakomitean kokouksiin aiheutuvista kuluista, kuten henkilöstö-, matka- ja oleskelukuluista sekä posti- ja televiestintäkuluista. 2. Kokousten järjestämisestä aiheutuvista kuluista vastaa tavallisesti kokouksen isäntänä toimiva sopimuspuoli. 10 artikla Hallintomenettelyt 1. Sekakomitean kokoukset eivät ole julkisia, ellei toisin päätetä. 2. Luottamuksellisuuden osalta sekakomitean pöytäkirjoja ja muita asiakirjoja pidetään sopimuksen 17 artiklan mukaisesti toimitettuina tietoina. 3. Puheenjohtajien yhteisellä sopimuksella voidaan kutsua osanottajia, jotka eivät ole sopimuspuolten virkamiehiä, ja näitä koskevat sopimuksen 17 artiklan mukaisesti samat luottamuksellisuusvaatimukset. 4. Sopimuspuolet voivat järjestää lyhyitä tiedotustilaisuuksia tai tiedottaa muulla tavoin sekakomitean kokouksista asiasta kiinnostuneelle yleisölle. Liite sekakomitean työjärjestykseen Kirjallista menettelyä noudattaen tehtävän sekakomitean päätöksen malli vaatimustenmukaisuutta arvioivien elinten luetteloon merkitsemistä varten Vastavuoroisesta tunnustamisesta tehdyn Euroopan yhteisön ja Amerikan yhdysvaltojen sopimuksen mukaisesti perustetun sekakomitean päätös N:o x/2001 vaatimustenmukaisuutta arvioivien elinten merkitsemisestä [tarkennetaan myöhemmin] käsittelevään alakohtaiseen liitteeseen SEKAKOMITEA, joka ottaa huomioon vastavuoroisesta tunnustamisesta Euroopan yhteisön ja Amerikan yhdysvaltojen välillä tehdyn sopimuksen ja erityisesti sen 7 ja 14 artiklan sekä katsoo seuraavaa: sekakomitean olisi tehtävä päätös, jonka mukaan vaatimustenmukaisuutta arvioivat elimet merkitään alakohtaiseen liitteeseen, ON PÄÄTTÄNYT SEURAAVAA: 1. Liitteessä A mainitut vaatimustenmukaisuutta arvioivat elimet lisätään [tarkennetaan myöhemmin] käsittelevän alakohtaisen liitteen V jakson sarakkeessa "Yhdysvaltojen pääsy EY:n markkinoille" olevaan vaatimustenmukaisuutta arvioivien elinten luetteloon. 2. Liitteessä B mainitut vaatimustenmukaisuutta arvioivat elimet lisätään [tarkennetaan myöhemmin] käsittelevän alakohtaisen liitteen V jakson sarakkeessa "EY:n pääsy Yhdysvaltojen markkinoille" olevaan vaatimustenmukaisuutta arvioivien elinten luetteloon. [mahdollisesti alakohtaisia liitteitä sisältäviä muita liitteitä]. 3. Sopimuspuolet ovat hyväksyneet liitteissä A ja B ilmoitettujen vaatimustenmukaisuutta arvioivien elinten luettelon kattaman alan tuotteiden ja vaatimustenmukaisuuden arvioinnissa käytettävien menetelmien osalta, ja ne pitävät sen ajanmukaisena. 4. Tämän kahtena kappaleena laaditun päätöksen allekirjoittavat sekakomitean edustajat, jotka on valtuutettu toimimaan sopimuspuolten puolesta sopimusta muutettaessa. Päätös tulee voimaan myöhemmin kirjoitetun allekirjoituksen kirjoittamispäivästä. Amerikan yhdysvaltojen puolesta Euroopan yhteisön puolesta Allekirjoitettu Washington D.C.:ssa [pvm] allekirjoitettu Brysselissä [pvm] Liite A Yhdysvaltain vaatimustenmukaisuutta arvioivat elimet, jotka lisätään [... tarkennetaan myöhemmin] käsittelevän alakohtaisen liitteen V jakson sarakkeessa "Yhdysvaltojen pääsy EY:n markkinoille" olevaan vaatimustenmukaisuutta arvioivien elinten luetteloon [Vaatimustenmukaisuutta arvioivien elinten nimi ja yhteystiedot] Liite B EY:n vaatimustenmukaisuutta arvioivat elimet, jotka lisätään [... tarkennetaan myöhemmin] käsittelevän alakohtaisen liitteen V jakson sarakkeessa "EY:n pääsy Yhdysvaltojen markkinoille" olevaan vaatimustenmukaisuutta arvioivien elinten luetteloon [Vaatimustenmukaisuutta arvioivien elinten nimi ja yhteystiedot]